
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 4523 (1) 

Τροποποίηση του Ο.Ε.Υ. του Δήμου Άργους Ν. Αργολίδας^ 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκε με τις όμοιες του άρθρου 26 του Ν. 
1832/89, του Ν. 1586/86 και των Π.Δ/των 37α/87, 22/ 
90, 434/82 και 592/84 και του άρθρου 27 του Ν. 2081/ 
92. 

2. Την αριθμ. 66/89 απόφαση του Δ.Σ. Άργους περί 
ψηφίσεως νέου ΟΕΥ του δήμου, που εγκρίθηκε με την 
αριθμ. 10396/89 απόφαση της Νομαρχίας και δημοσιεύ¬ 
τηκε στο αριθμ. 669/7.9.89 ΦΕΚ. 

3. Την αριθμ. 529/93 απόφαση του Δ.Σ. Άργους περί 
τροποποιήσεως του Ο.Ε.Υ. του δήμου. 

4. Την αριθμ. 2/θέμα 2ο/19.3.93 σύμφωνη γνωμοδό¬ 
τηση του Υπηρεσιακού Συμβουλίου του άρθρου 14 παρ. 9 
του Ν. 1586/86. 

5. Τις υπηρεσιακές ανάγκες και την οικονομική δυνατό¬ 
τητα του Δήμου Άργους. 

6. Τα στοιχεία του οικείου φακέλου, αποφασίζουμε: 

Εγκρίνουμε τήν αριθμ. 529/93 απόφαση του Δ.Σ. Άρ¬ 


γους με την οποία τροποποιείται ο Ο.Ε.Υ. του δήμου, ο 
οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΑΡΓΟΥΣ 
ΑΡΘΡΟ 1 

Τις υπηρεσίες του Δήμου συγκροτούν: 

Η Διεύθυνση Υπηρεσιών του Δήμου η οποία διαρθρώνε¬ 
ται σε τμήματα ως εξής: - 

1. ΤΜΗΜΑ ΔΙΟΙΚΗΤΙΚΟ 

2. ΤΜΗΜΑ ΟΙΚΟΝΟΜΙΚΟ 

3. ΤΜΗΜΑ ΤΕΧΝΙΚΟ 

4. ΤΜΗΜΑ ΚΑΘΑΡΙΟΤΗΤΑΣ 

ΑΡΘΡΟ 2 

Τα ανωτέρω αναφερόμενα τμήματα περιλαμβάνουν τα 
μη αυτοτελή γραφεία ως εξής:„ 

1. ΤΜΗΜΑ ΔΙΟΙΚΗΤΙΚΟ 

α. Γραφείο Προσωπικού - Συντάξεων (υπηρεσιακής κα¬ 
τάστασης του προσωπικού - Μεταβολές - προσλήψεις). 

β. Γραφείο Δημοτικού Συμβουλίου και Δημαρχιακής 
Επιτροπής. 

γ. Γ ραφείο Μητρώων (Αρρένων - Δημοτολογίου) - Στρα¬ 
τολογίας - Ιθαγένειας - Πολιτικού Γάμου - Εκλογικών κα¬ 
ταλόγων. 

δ. Γραφείο Πρωτοκόλλου - Αρχείου - Διεκπεραιώ- 
\σεως. 

] ε. Γ ραφείο Ληξιαρχείου, 
στ. Γραφείο Ταυτοτήτων, 
ζ. Γραφείο Στατιστικής και Γεωργικής Υπηρεσίας 

2. ΤΜΗΜΑ ΟΙΚΟΝΟΜΙΚΟ 
α. Γ ραφείο Λογιστηρίου. 

β. Γ ραφείου Προσόδων - περιουσίας., 
γ. Γ ραφείο Δημοτικών Σφαγείων, 
δ. Γ ραφείο Λαϊκής Αγοράς 

3. ΤΜΗΜΑ ΤΕΧΝΙΚΟ 

α. Γραφείο Μελετών - Έργων - Κατασκευή και επί¬ 
βλεψη έργων Σχέδιο Πόλεως - Κτηματολόγιο - Τοπογρα¬ 
φία. 

β. Γ ραφείο Δημοτικού Ηλεκτροφωτισμού. 
γ. Γ ραφείο κήπων και δενδροστοιχειών - πρασίνου - αλ- 
συλίων. 

δ. Γ ραφείο οδοποιίας. 

ε. Γ ραφείο Συντήρησης Δημοτικών και Σχολικών κτι¬ 
ρίων. 

στ. Γ ραφείο Μηχανογράφησης και Η/Υ 

4. ΤΜΗΜΑ ΚΑΘΑΡΙΟΤΗΤΑΣ 

α. Γραφείο συλλογής - μεταφοράς και ταφής απορριμά- 
των. 

β. Γ ραφείο καθαριότητας Δημοτικών κτιρίων - Αφοδευ¬ 
τηρίων. 

•γ. Γ ραφείο κίνησης - καυσίμων - λιπαντικών 
ΥΠΗΡΕΣΙΕΣ ΠΟΥ ΥΠΑΓΟΝΤΑΙ ΑΠΕΥΘΕΙΑΣ ΣΤΟΝ ΔΗ¬ 
ΜΑΡΧΟ (αυτοτελή Γ ραφεία) 

1. Γραφείο Δημάρχου - Τύπου Δημοσίων σχέσεων. 

2. Υπηρεσία Ειδική (Δημοτική Αστυνομία). 

ΑΡΘΡΟ 3 

Οι θέσεις του προσωπικού εν γένει του Δήμου διαρθρώ¬ 
νονται κατά κατηγορία, κλάδους, βαθμούς και ειδικότητες 
ως εξής: 

1. Κατηγορία Πανεπιστημιακής Εκπαίδευσης (ΠΕ) 

α. Κλάδος ΠΕΙ Διοικητικού: 3 θέσεις με βαθμό Γ-Α. 
β. Κλάδος ΠΕ3 Πολιτικών Μηχανικών: 1 θέση με βαθμό 
Γ-Α. 

γ. Κλάδος ΠΕ4 Αρχιτεκτόνων - Μηχανικών: 1 θέση με 
βαθμό Γ-Α 

2. Κατηγορία Τεχνολογικής Εκπαίδευσης (ΤΕ) 

α. Κλάδος ΤΕ4 Τεχνολόγων Μηχανικών Ηλεκτρολόγων: 

1 θέση με βαθμό Γ -Α. 

β. Κλάδος ΤΕ5 Τεχνολόγων Τοπογράφων Μηχανικών: 1 
θέση με βαθμό Γ-Α. 

γ. Κλάδος ΤΕ19 Πληροφορικής Ηλεκτρονικών Υπολογι¬ 
στών συστημάτων: 1 θέση με βαθμό Γ-Α 

3. Κατηγορία Δευτεροβάθμιας Εκπαίδευσης (ΔΕ) 

α. Κλάδος ΔΕΙ Διοικητικού: 19 θέσεις με βαθμό Γ-Α. 
β. Κλάδος ΔΕ2 Εποπτών Καθαριότητας: 1 θέση με 
βαθμό Γ-Α. 

γ. Κλάδος ΔΕΙ 5 Δημοτικών Εισπρακτόρων: 2 θέσεις με 
βαθμό Γ-Α. 

δ. Κλάδος ΔΕ23 Ειδική Υπηρεσία (Δημοτική Αστυνο¬ 
μία): 8 θέσεις με βαθμό Γ-Α. 
ε. Κλάδος ΔΕ24 Ηλεκτρολόγων: θέσεις με βαθμό Γ-Α. 
στ. Κλάδος ΔΕ27 Ηλεκτροτεχνιτών: 2 θέσεις με βαθμό 
Γ-Α. · - 

ζ. Κλάδος ΔΕ28 Χειριστών Μηχανημάτων έργων: 2 θέ¬ 
σεις με βαθμό Γ-Α. 

η. Κλάδος ΔΕ29 Οδηγών Αυτοκινήτων: 8 θέσεις με 
βαθμό Γ-Α. 

θ. Κλάδος ΔΕ30 Τεχνιτών: 10 θέσεις μέ βαθμό Γ-Α. 
ι. Κλάδος ΔΕ35 Δενδροκηπουρών - Δενδροκόμων - Κη¬ 
πουρών - Ανθοκόμων: 1 θέση με βαθμό Γ-Α. 

κ. Κλάδος ΔΕ38 Προγραμματιστής Ηλεκτρονικών Υπο¬ 
λογιστών Η/Υ - Χειριστών ηλεκτρονικού υπολογιστή Η/Υ: 

2 θέσεις με βαθμό Γ-Α. 

4. Κατηγορία Υποχρεωτικής Εκπαίδευσης (ΥΕ) 
α. Κλάδος ΥΕ1 κλητήρων γενικών καθηκόντων θυρω¬ 
ρών: 2 θέσεις με βαθμό Δ-Γ. 

β. Κλάδος ΥΕ16 Εργατών Γενικά: 58 θέσεις με βαθμό 
Δ-Γ. 

ΑΡΘΡΟ 4 

Α) ΠΡΟΣΩΠΟΠΑΓΕΙΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 
που κατέχονται βάσει του Ν. 1476/84. 

1. Κλάδος. ΠΕ4 Αρχιτεκτόνων Μηχανικών: 1 θέση με 
βαθμό Γ-Α. 

2. Κλάδος ΔΕ27 Ηλεκτροτεχνιτών: 2 θέσεις με βαθμό 
Γ-Α. 

3. Κλάδος ΔΕ29 Οδηγών Αυτοκινήτων: 2 θέσεις με 
βαθμό Γ-Α. 

4. Κλάδος ΔΕ30 Τεχνιτών (υδραυλικών): 1 θέση με 
βαθμό Γ-Α. 


5. Κλάδος ΥΕ16 Εργατών γενικά: 7 θέσεις με βαθμό 
Δ-Γ (ειδικότερα 2 θέσεις υδρονομέων, 2 θέσεις οδοκαθα¬ 
ριστών, 2 θέσεις εργατών κήπων και 1 φύλακα σφαγείων). 

Β) ΠΡΟΣΩΠΟΠΑΓΕΙΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 
ΠΟΥ ΚΑΤΕΧΟΝΤΑΙ με την κοινή απόφαση Υπουρ¬ 
γών Προεδρίας - Εσωτερικών και Οικονομικών ΔΙΠΙΔ 
Φ.42/24/11440/31.12.1986 που κυρώθηκε με το 
άρθρο 25 του Ν. 1735/87. 

1. Κλάδος ΔΕ24 Ηλεκτρολόγων: 1 θέση με βαθμό Γ-Α. 

2. Κλάδος ΔΕ30 Υδραυλικών: 1 θέση με βαθμό Γ-Α. 

3. Κλάδος ΥΕ16 εργατών: 5 θέσεις με βαθμό Δ-Γ (ειδι¬ 
κότερα 1 θέση εργάτου υδρεύσεως και 4 θέσεις οδοκα- 
θαριστών). 

Γ) ΠΡΟΣΩΠΟΠΑΓΕΙΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 
ΠΟΥ ΚΑΤΕΧΟΝΤΑΙ με το Ν. 1735/87. 

1. Κλάδος ΔΕ30 Τεχνιτών (κτίστης): 1 θέση με βαθμό 
Γ-Α. 

2. Κλάδος ΥΕ1 Κλητήρων θυρωρών - Γ ενικών καθηκό¬ 
ντων: 1 θέση με βαθμό Δ-Γ. 

3. Κλάδος ΥΕ16 εργατών καθαριότητας: 3 θέσεις με 
βαθμό Δ-Γ. 

Δ) ΠΡΟΣΩΠΟΠΑΓΕΙΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 
που κατέχονται με το Ν. 1874/90. 

1. Κλάδος ΔΕ30 Τεχνιτών: 2 θέσεις (υδραυλικών) με 
βαθμό Γ-Α. 

Οι ανωτέρω αναφερόμενες θέσεις (του άρθρου 4) είναι 
προσωρινές προσωποπαγείς και μετά από οποιονδήποτε 
τρόπο κενώσεώς των, καταργούνται. 

Παραμένουν δε κενές οι ανάλογες οργανικές θέσεις 
του Ο.Ε.Υ. του Δήμου μέχρις ότου κενωθούν οι προσωπο¬ 
παγείς θέσεις του άρθρου τούτου. 

ΑΡΘΡΟ 5 

Α) ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ 
ΧΔΡΟΝΟΥ Ν. 1476/1984 ορίζεται κατά ειδικό¬ 
τητα: 

α. ΤΕΧΝΙΚΟ ΠΡΟΣΩΠΙΚΟ 

1. 1 θέση επιστάτου καθαριότητας 

2. 1 θέση οδηγού αυτοκινήτων καθαριότητας 

β. ΒΟΗΘΗΤΙΚΟ ΠΡΟΣΩΠΙΚΟ 

1. 5 θέσεις εργατών καθαριότητας. 

2. 1 θέση εργάτου αφοδευτηρίων. 

3. 1 θέση εργάτου (φύλακα) παιδικής χαράς. 

4. 1 θέση ταξιθέτου Λαϊκής Αγοράς, με περιορισμένη 
απασχόληση 

Β) ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ που κατέχονται σύμφωνα με το Ν. 1874/90. 

α. ΔΙΟΙΚΗΤΙΚΟ ΠΡΟΣΩΠΙΚΟ 

1. 3 θέσεις Διοικητικού. 

β. ΒΟΗΘΗΤΙΚΟ ΠΡΟΣΩΠΙΚΟ 

1. 2 θέσεις εργατών Δημοτικών κήπων. 

2. 2 θέσεις εργατών συντήρησης δημοτικών κτιρίων. 

3. 4 θέσεις εργατών καθαριότητας. 

Η θέση του ταξιθέτη Λαϊκής Αγοράς με περιορισμένη 
απασχόληση δεν καταργείται. 

Παραμένουν δε κενές οι ανάλογες οργανικές θέσεις 
του Ο.Ε.Υ. του Δήμου μέχρις ότου κενωθούν οι θέσεις του 
άρθρου τούτου. 

ΑΡΘΡΟ 6 

ΠΡΟΪΣΤΑΜΕΝΟΙ: Δ/νσης Υπηρεσιών του Δήμου και Τμη¬ 
μάτων 

1. Προϊστάμενος Δ/νσης Υπηρεσιών του Δήμου τοπο¬ 
θετείται υπάλληλος του κλάδου ΠΕΙ και ελλείψει τούτου 
ή ελλείψει προσόντων τοποθετείται υπάλληλος του κλά¬ 
δου ΔΕΙ. . ' 

2. Προϊστάμενος του Διοικητικού Τμήματος τοποθετεί¬ 
ται υπάλληλος του κλάδου ΠΕΙ και ελλείψει τούτου ή ελ¬ 
λείψει προσόντων τοποθετείται υπάλληλος τόυ κλάδου 
ΔΕΙ. 

3. Προϊστάμενος του Οικονομικού Τμήματος τοποθε¬ 
τείται υπάλληλος του κλάδου ΠΕΙ και ελλείψει τούτου ή 
ελλείψει προσόντων τοποθετείται υπάλληλος του κλάδου 
ΔΕΙ. 

4. Προϊστάμενος του Τεχνικού Τμήματος τοποθετείται 
υπάλληλος του κλάδου ΠΕ3 και ελλείψει τούτου ή ελλεί¬ 
ψει προσόντων τοποθετείται υπάλληλος του κλάδου ΠΕ4. 

5. Προϊστάμενος του Τμήματος Καθαριότητας τοποθε¬ 
τείται υπάλληλος του κλάδου ΔΕ2 και ελλείψει τούτου ή 
ελλείψει προσόντων τοποθετείται υπάλληλος του κλάδου 
ΔΕΙ. 

6. Προϊστάμενος για το τμήμα της ειδικής υπηρεσίας 
(Δημοτική Αστυνομία) τοποθετείται υπάλληλος του κλά¬ 
δου ΠΕΙ και ελλείψει προσόντων τοποθετείται υπάλλη¬ 
λος του κλάδου ΔΕΙ. 

ΑΡΘΡΟ 7 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ Δ/ΝΣΕΩΣ 
& ΤΜΗΜΑΤΩΝ των υπηρεσιών του Δήμου. 

ΔΙΕΥΘΥΝΤΗΣ ΥΠΗΡΕΣΙΩΝ 

Ασκεί την διεύθυνση (εντολή - έλεγχο - εποπτεία - συ¬ 
ντονισμό - εφαρμογή) όλων των υπηρεσιών του Δήμου. 

Έχει την εποπτεία στην χορήγηση των κανονικών 
αδειών του προσωπικού κατόπιν συνενοήσεως με τον Δή¬ 
μαρχο και εισηγείται την λήψη κάθε αναγκαίου μέτρου για 
την καλή λειτουργία των υπηρεσιών του Δήμου. 

Παραλαμβάνει την αλληλογραφία του Δήμου και προω¬ 
θεί αυτή για τυχόν ενέργεια από τους αρμοδίους Υπαλλή¬ 
λους. 

Υπενθυμίζει στο Δήμαρχο εκκρεμούντα και ειδικά έγ¬ 
γραφα που άπτονται των συμφερόντων του Δήμου. Παρα¬ 
κολουθεί την σχετική με τους Ο.Τ.Α. Νομοθεσία και ενη¬ 
μερώνει τις υπηρεσίες του Δήμου και τον Δήμαρχο. 

Καταρτίζει σε 2ο βαθμό τις εκθέσεις υπηρεσιακής ικα¬ 
νότητας του προσωπικού του Δήμου. Εισηγείται στον Δή¬ 
μαρχο τη μετάταξη, κατανομή, μετακίνηση και όλες τις 
υπηρεσιακές μεταβολές στο προσωπικό του Δήμου. 

Ασκεί κάθε άλλη αρμοδιότητα η οποία πηγάζει από τη 
γενικότερη αποστολή της, είτε δημιουργείται αυτοδίκαια 
κατά την άσκηση των καθηκόντων της Διεύθυνσης, είτε 
ανατίθεται από το Δήμαρχο και το Δ.Σ. 

Τόσο ο προϊστάμενος της Δ/νσης Υπηρεσιών του Δή¬ 
μου όσο και οι προϊστάμενοι των τμημάτων εκτός από τον 
συντονισμό των ενεργειών και την καθοδήγηση του προ¬ 
σωπικού της ευθύνης τους έχουν και τις παρακάτω αρμο¬ 
διότητες: 

Αφού εξουσιοδοτηθούν από το Δήμαρχο μπορούν να 
υπογράφουν διάφορα έγγραφα και πιστοποιητικά. 

Εισηγούνται όταν τους ζητηθεί αλλά και δίχως να τους 
ζητηθεί τα απαραίτητα μέτρα για την βελτίωση της λει¬ 
τουργίας τών υπηρεσιών του Δήμου και γενικά επί παντός 
θέματος αναγομένου στην δικαιοδοσία της Δ/νσης ή του 
Τμήματος που προΐστανται. 

Έχουν υποχρέωση να παρευρίσκονται στις συνεδριά¬ 
σεις του Δημοτικού Συμβουλίου και της Δημαρχιακής Επι¬ 
τροπής όταν τους ζητηθεί προκειμένου να ενημερωθούν 
τα συλλογικά όργανα αλλά και να ενημερώνονται οι ίδιοι 
προκειμένου να συνεργάζονται και να βοηθούν το ανά¬ 
λογο γραφείο Δημοτικού Συμβουλίου και Δημαρχιακής 
Επιτροπής. 


ΑΡΘΡΟ 8 . 

Αρμοδιότητες και αντικείμενα των τμημάτων του Δήμου 

1. ΤΜΗΜΑ ΔΙΟΙΚΗΤΙΚΟ 

Το Τμήμα αυτό έχει την ευθύνη για τη νόμιμη, σωστή και 
αποδοτική λειτουργία των γραφείων - υπηρεσιών που το 
συγκροτούν. 

α. Ειδικότερα φροντίζει για το πρωτόκολλο, τη διεκπε¬ 
ραίωση και το αρχείο του Δήμου. 

Φροντίζει για τη σωστή λειτουργία των σχολικών Επι¬ 
τροπών και γενικά σκοπό έχει την εκπαιδευτική και αθλη¬ 
τική ανάπτυξη της περιοχής του Δήμου. 

Η Γραμματεία Δημοτικού Συμβουλίου και Δημαρχιακής 
Επιτροπής, τηρεί τα πρακτικά των συνεδριάσεων του Δη¬ 
μοτικού Συμβουλίου και της Δημαρχιακής Επιτροπής. 

Υποβάλλει αντίγραφα των λαμβανομένων αποφάσεων 
του Δημοτικού Συμβουλίου και Δημαρχιακής Επιτροπής 
στην αρμόδια για τον έλεγχο αυτών Διοικητική Αρχή. 

Διεξάγει κάθε υπηρεσιακή υπόθεση που σχετίζεται με 
τη λειτουργία και τα θέματα του Δημοτικού Συμβουλίου 
και της Δημαρχιακής Επιτροπής. 

β. Γ ραφείο Κατάστασης Δημοτών 

Φροντίζει για τις εγγραφές των Δημοτών και τις σχετι¬ 
κές μεταβολές στα Δημοτολόγια. 

Καταρτίζει και τηρεί τα σχετικά βιβλία και τους φακέλ- 
λους των οικογενειακών μερίδων. 

Χορηγεί τα απαιτούμενα πιστοποιητικά προσωπικής και 
οικογενειακής κατάστασης, ταυτοπροσωπίας κ.λπ. 

Είναι αρμόδιο για την διατήρηση των μητρώων, των 
στρατολογικών πινάκων των δημοτολογίων σε καλή κατά¬ 
σταση. 

Ενεργεί για την εφαρμογή των διατάξεων περί ελληνι¬ 
κής ιθαγένειας. 

Καταρτίζει ετησίως στρατολογικούς πίνακες. 

Χειρίζσεται όλα τα θέματα εγγραφής, διαγραφής και. 
μετεγγραφής στους εκλογικούς καταλόγους. 

Τηρεί τούς εκλογικούς καταλόγους του Δήμου και εκδί¬ 
δει τα σχετικά πιστοποιητικά για την εγγραφή σ’ αυτούς 
νέων εκλογέων. 

Εκτελεί κάθε εργασία σχετική με την προετοιμασία και 
τη διεξαγωγή των βουλευτικών και δημοτικών εκλογών; 

Σχετικά με το Ληξιαρχείο. 

Συντάσσει και εκδίδει τις ληξιαρχικές πράξεις γεννή- 
σεως, γάμου, βάπτισης κ.λπ. 

Χορηγεί όλα τα σχετικά πιστοποιητικά, αποσπάσματα 
και αντίγραφα ληξιαρχικών πράξεων. 

Αποστέλλει αντίγραφα των ληξιαρχικών πράξεων γεννή- 
σεως αρρένων τέκνων στους Δήμους ή στις Κοινότητες 
όπου έχουν την νόμιμη κατοικία τους οι γονείς τους. 

Γ ενικά ενεργεί σύμφωνα με την ισχύουσα κάθε φορά 
νομοθεσία «Περί ληξιαρχικών πράξεων». 

γ. Γ ραφείο Προσωπικού 

Ενεργεί τις διαδικασίες για τις προσλήψεις προσωπικού 
του Δήμου. 

Συντάσσει τον Οργανισμό Εσωτερικής Υπηρεσίας. 

Διεξάγει όλες τις υπηρεσιακές υποθέσεις που αφο¬ 
ρούν, θέματα του τακτικού και με σχέση εργασίας ιδιωτι¬ 
κού Δικαίου προσωπικού του Δήμου. (Μετατάξεις, μετα¬ 
βολές στην υπηρεσιακή κατάσταση, αποσπάσεις, μονιμο¬ 
ποιήσεις κ.λπ. 

Συντάσσει πίνακες αρχαιότητας υπαλλήλων ή άλλους 
παρεμφερείς πίνακες. 

Τηρεί και ενημερώνει τους ατομικούς φακέλους των 
υπαλλήλων. 

ΠΡΟΣΩΠΙΚΟ: Δύο (2) υπάλληλοι του κλάδου ΠΕΙ Διοι¬ 
κητικού. 

Ένδεκα (11) υπάλληλοι του κλάδου ΔΕΙ Διοικητικού. 

Δύο (2) υπάλληλοι του κλάδου ΥΕ1 Κλητήρων - θυρω¬ 
ρών - Γενικών Καθηκόντων. 

Δύο (2) υπάλληλοι του κλάδου ΔΕΙ 6 Προσωπικού καθα¬ 
ριότητας (καθαριστριών) Δημοτικών κτιρίων. 

2. ΤΜΗΜΑ ΟΙΚΟΝΟΜΙΚΟ 

Οι αρμοδιότητες του τμήματος αυτού ενάγονται στην 
κατάρτιση προϋπολογισμού - απολογισμού του Δήμου. 

Παρακολουθεί την πορεία εκτελέσεως του προϋπολο¬ 
γισμού και εισηγείται τις τυχόν αναμορφώσεις. 

Τηρεί αρχείο προϋπολογισμών και απολογισμών του Δή¬ 
μου με όλες τις σχετικές εγκριτικές αποφάσεις. 

Εκδίδει τα χρηματικά εντάλματα πληρωμής τα οποία 
μετά την υπογραφή τους προωθεί στο ταμείο για την εξό¬ 
φλησή τους. Ενεργεί εκκαθάριση των δαπανών του Δή¬ 
μου. 

Πραγματοποιεί τις αναγκαίες προμήθειες των υλικών. 
Κάνει εισηγήσεις που αφορούν στην ανάπτυξη και βελτί¬ 
ωση των εσόδων του Δήμου. 

Ενεργεί για την έγκαιρη απόδοση στο Δήμο των χορη¬ 
γουμένων εισφορών και οικονομικών ενισχύσεων. 

Ενεργεί την τελική βεβαίωση των οίκοθεν βεβαιουμέ- 
νων εσόδων του Δήμου. Κοινοποιεί προσκλήσεις και ειδο¬ 
ποιήσεις που αφορούν την βεβαίωση των δημοτικών εσό¬ 
δων. 

Καταρτίζει τους σχετικούς όρους διακήρυξης για την 
εκμίσθωση ή εκποίηση ακινήτων του Δήμου. 

Ενεργεί την βεβαίωση των εσόδων που προέρχονται 
από την εκμετάλλευσή της ακίνητης περιουσίας του Δή¬ 
μου. 

Ενεργεί σύμφωνα με το νόμο την επιβολή των δημοτι¬ 
κών φόρων, τελών και δικαιωμάτων. 

Τέλος η είσπραξη των διαφόρων τελών υπέρ του Δήμου 
και κάθε έσοδο αυτού ενέργείται με την παρακολούθηση 
του Δ/ντοϋ της Δ.Ο.Υ. Αργους. 

ΠΡΟΣΩΠΙΚΟ: Ένας (1) υπάλληλος του κλάδου ΠΕΙ 
Διοικητικού. 

Έξι (6) υπάλληλοι του κλάδου ΔΕΙ Διοικητικού. 

Δύο (2) υπάλληλοι του κλάδου ΔΕΙ 5 Δημοτικών Εισπρα- 
κτόρων. 

Δύο (2) υπάλληλοι του κλάδου ΥΕ16 εργατών γενικά 
(καθαριστής - φύλακας Δημ. Σφαγείων). 

Ένας (1) υπάλληλος με σχέση εργασίας Ιδιωτικού Δι¬ 
καίου με περιορισμένη απασχόληση (ταξιθέτης Λαϊκής 
Αγοράς) 

3. ΤΜΗΜΑ ΤΕΧΝΙΚΟ 

Το Τμήμα αυτό ασχολείται με όλα τα τεχνικά θέματα του 
Δήμου καταρτίζει σε συνεργασία με τον Δήμαρχο το ετή¬ 
σιο τεχνικό πρόγραμμα και επιμελείται την εφαρμογή του. - 

Συντάσσει τις μελέτες και τα τεύχη των Δημοπρασιών 
για όλα τα έργα που προβλέπει το τεχνικό πρόγραμμα 
(οδοποιία - κρασπεδώσεις - πλακοστρώσεις πεζοδρομίων 
- αποχετευτικά - διαμορφώσεις πλατειών και κοινοχρή¬ 
στων χώρων - κατασκευές κτιρίων και άλλων εγκαταστά¬ 
σεων κ.λπ.) και τα προωθεί για δημοπρασία ή ανάθεση 
σύμφωνα με τη σειρά που καθορίζει το Δημοτικό Συμβού¬ 
λιο ή ο Δήμαρχος. 

Επιβλέπει την πορεία των εκτελούμενων έργων, ώστε η 
εκτέλεσή τους να γίνεται σύμφωνα με τις μελέτες. 

Τηρεί το αρχείο του ρυμοτομικού σχεδίου της πόλης, 
προσθέτει τις επερχόμενες τροποποιήσεις, ώστε να ενη¬ 
μερώνεται πλήρως το ισχύον ρυμοτομικό σχέδιο. 

Γνωμοδοτεί απαραιτήτως σε κάθε περίπτωση μεταβο¬ 


λής τροποποιήσεως ή επέκτασης του ισχύοντος ρυμοτο¬ 
μικού σχεδίου. 

Ασκεί όλες τις πολεοδομικές αρμοδιότητες που παρα- 
χωρούνται με νόμο, κάθε φορά στο Δήμο. 

Επιμελείται την σύνταξη του κτηματολογίου και τη συ¬ 
νεχή ενημέρωσή του. Ελέγχει τις εκδιδόμενες οικοδομι¬ 
κές άδειες από άποψη τηρήσεως των ορίων και περιορι¬ 
σμών δόμησης του εγκεκριμένου σχεδίου. Έχει την ευ¬ 
θύνη της Μηχανοργάνωσης και μηχανογράφησης όλων 
των υπηρεσιών του Δήμου που θα χρησιμοποιήσουν Η/Υ. 
(Μητρώα Αρρένων, Δημοτολόγιο, χρεώσεις, μισθοδοσία, 
προσωπικό κ.λπ.). 

Μεριμνά για την σωστή λειτουργία του Ηλεκτροφωτι- 
σμού των οδών, πλατειών, Σχολείων και κοινοχρήστων χώ¬ 
ρων της πόλης γενικά. 

Ενημερώνει εγκαίρως την ΔΕΗ για την αποκατάσταση 
των βλαβών στο δίκτυο. 

Μεριμνά για την συντήρηση, τον εξωραϊσμό, την καθα¬ 
ριότητα και την επαϋξηση των Δημοτικών κήπων, αλσών 
και δενδροστοιχειών και τον εφοδιασμό του Δήμου με 
τους απαραίτητους σπόρους, φυτά κ.λπ. και την φύτευση. 

Είναι υπεύθυνο για την σωστή λειτουργία των συνερ¬ 
γείων κήπων και των Παιδικών χαρών. 

Καλλιεργεί και συντηρεί το πράσινο γενικά του Δήμου. 

Έχει την αρμοδιότητα για την εκτέλεση έργων συντηρή- 
σεως οδών και μικρών έργων οδοποιίας, καθώς και την 
εκτέλεση έργων που αναφέρονται σε διανοίξεις οδών, σε 
περιφράξεις Δημοτικών οικοπέδων. Ασχολείται με την 
επίστρωση και συντήρηση πεζοδρομίων. 

ΠΡΟΣΩΠΙΚΟ: Ένας (1) υπάλληλος του κλάδου ΠΕ3 
Πολιτικών Μηχανικών. 

Ένας (1) υπάλληλος του κλάδου ΠΕ4 Αρχιτεκτόνων 
Μηχανικών. 

Ένας (1) υπάλληλος του κλάδου ΤΕ4 Τεχνολόγων - Μη¬ 
χανικών -Ηλεκτρολόγων. 

Ένας (1) υπάλληλος ΤΕ5 Τεχνολόγων Τοπογράφων - 
Μηχανικών. 

Ένας (1) υπάλληλος του κλάδου ΤΕ19 Πληροφορικής 
Ηλεκτρονικών Υπολογιστών συστημάτων. 

Ένας (1) υπάλληλος του κλάδου ΔΕΙ Διοικητικού. 

Δύο (2) υπάλληλοι του κλάδου ΔΕ24 Ηλεκτρολόγων. 

Δύο (2) υπάλληλοι του κλάδου ΔΕ27 Ηλεκτροτεχνι¬ 
τών. 

Δύο (2) υπάλληλοι του κλάδου ΔΕ28 Χειριστών Μηχανη¬ 
μάτων έργων. 

Δύο (2) υπάλληλοι του κλάδου ΔΕ29 οδηγών Αυτοκινή¬ 
του. 

Δέκα (10) υπάλληλοι του κλάδου ΔΕ30 Τεχνιτών. 

Ένας (1) υπάλληλος του κλάδου ΔΕΚ35 Δενδροκηπου¬ 
ρών. 

Δύο (2) υπάλληλοι του κλάδου ΔΕ38 πληροφορικής 
Ηλεκτρονικών υπολογιστών συστημάτων. 

Δέκα τέσσερις (14) υπάλληλοι του κλάδου ΥΕ16 Εργα¬ 
τών γενικά. 

4. ΤΜΗΜΑ ΚΑΘΑΡΙΟΤΗΤΑΣ 

Μεριμνά για την καθαριότητα της πόλεως και γενικά στο 
καθάρισμα των οδών - πλατειών - Λαϊκής Αγοράς και όλων 
των κοινοχρήστων χώρων. 

Στην συλλογή και μεταφορά απορριμάτων καθώς και 
στον καθαρισμό και απολύμανση των Δημοτικών αφοδευ¬ 
τηρίων. 

Μεριμνά για την έγκαιρη προμήθεια υλικών και ανταλλα¬ 
κτικών εργαλείων, χρήσιμα για την ομαλή λειτουργία της 
καθαριότητας. 

ΠΡΟΣΩΠΙΚΟ: Έξι (6) υπάλληλοι του κλάδου ΔΕ29 
Οδηγών Αυτοκινήτων. 

Σαράντα (40) υπάλληλοι του κλάδου ΥΕ16 εργατών κα¬ 
θαριότητας. 

ΓΡΑΦΕΙΟ ΔΗΜΑΡΧΟΥ-ΤΥΠΟΥ 
ΔΗΜΟΣΙΩΝ ΣΧΕΣΕΩΝ 

α) Διεξάγει κάθε υπηρεσία που αναθέτει ο Δήμαρχος 
στο γραφείο αυτό και η οποία δεν ανήκει στην αρμοδιό¬ 
τητα των άλλων υπηρεσιών του Δήμου. 

β) Ενεργεί την προσωπική αλληλογραφία του Δημάρ¬ 
χου. 

γ) Καθορίζει τις ημέρες και ώρες που ο Δήμαρχος μπο¬ 
ρεί να δέχεται διάφορες επιτροπές και τους Δημότες. 

δ) Ενημερώνει το κοινό πάνω στην αποστολή του Δή¬ 
μου. 

ε) Οργανώνει συνέντεξη τύπου, 
στ) Συντάσσει και εκδίδει ενημερωτικά έντυπα, 
ζ) Επιμελείται την οργάνωση, την τέλεση των Δημοτικών 
και τοπικών γενικά εορτών. 

η) Ασχολεΐται με την συγκέντρωση των στατιστικών 
στοιχείων και τη συμπλήρωση των στατιστικών δελτίων 
που αφορούν γενικά την πόλη. 

θ) Προάγει τη λειτουργική σύνθεση του Δήμου με τη Δη¬ 
μοτική Επιτροπή παιδίας, τις Σχολικές Επιτροπές, τους 
Συλλόγους Γονέων και τις Μαθητικές Κοινότητες. 

ΠΡΟΣΩΠΙΚΟ: Ένας (1) υπάλληλος του κλάδου ΔΕΙ 
Διοικητικού. 

ΑΥΤΟΤΕΛΕΣ ΓΡΑΦΕΙΟ ΕΙΔΙΚΗ ΥΠΗΡΕΣΙΑ (ΔΗΜΟ¬ 
ΤΙΚΗ ΑΣΤΥΝΟΜΙΑ) 

Η Δημοτική Αστυνομία ελέγχει και εφαρμόζει τους Δη¬ 
μοτικούς Κανονισμούς στα όρια του Δήμου που αφορούν 
την: καθαριότητα, χρήση κοινοχρήστων χώρων, τρόπο δια¬ 
φήμισης και προβολής, στάθμευση αυτοκινήτων. Ειδικό¬ 
τερα η αρμοδιότητα του προσωπικού της ειδικής αυτής 
Υπηρεσίας του Δήμου (Δημοτική Αστυνομία) αφορά τους 
παρακάτω τομείς σε ότι και όπως προβλέπει επιπλέον η 
εκάστοτε σχετική νομοθεσία. 

Καθαριότητα: Γ ενικά εκτείνεται σε όλους τους Δημό¬ 
σιους, Δημοτικούς και Κοινόχρηστους χώρους και σε τό¬ 
πους αγοράς. Για την άσκηση της αρμοδιότητας αυτής 
εφαρμόζονται οι διατάξεις του Ν.Δ. 805/1971 και του άρ¬ 
θρου 26 παρ. 1 του Ν. 1080/1980 και που αφορούν «περί 
πταισματικών παραβάσεων βεβαιωμένων παρά αστυνομι¬ 
κών οργάνων» ώς εκάστοτε ισχύουν και συμπληρώνονται 
προβλεπόμενα πρόστιμα επιβάλλονται και υπό των οργά¬ 
νων της ειδικής αστυνομίας του Δήμου, προκειμένου περί 
παραβάσεων των περί στάθμευσης οχημάτων και καθα¬ 
ριότητας διατάξεων. 

Ελέγχει και εφαρμόζει τις διατάξεις των κανονισμών και 
αποφάσεων του Δ.Σ. για τους κοινόχρηστους χώρους και 
τις Λαϊκές Αγορές. 

Ελεγχο οικοδόμησης: Για τον έλεγχο οικοδόμησης το 
προσωπικό της ειδικής υπηρεσίας δικαιούται να εισέρχε¬ 
ται σε αυλές, σε ανεγειρόμενες οικοδομές και πάσης φύ- 
σεως χτίσματα σύμφωνα με τις ισχύουσες διατάξεις και να 
ελέγχει τις άδειες οικοδόμησης ως και κάθε σχετική 
άδεια. 

Την κυκλοφορία και στάθμευση οχημάτων: Η αρμοδιό¬ 
τητα της ειδικής υπηρεσίας εκτείνεται τόσο στους χώρους 
ελεγχόμενης στάθμευσης όσο και σε χώρους εκτός αυ¬ 
τών. Γ ια την άσκηση της αρμοδιότητας αυτής εφαρμόζο¬ 
νται οι διατάξεις ομοίως του άρθρου 26 παρ. 1 Ν. 1080/ 
1980 και του άρθρου 104 και 105 του Ν. 1614/1971 
«Περί κυρώσεως του κώδικα οδικής κυκλοφορίας». 

Την μόλυνση περιβάλλοντος: Γ ια τον έλεγχο της μόλυν¬ 
σης του περιβάλλοντος η αρμοδιότητα της ειδικής υπηρε¬ 
σίας εκτείνεται σε κάθε πηγή και αιτία παροδική ή μόνιμη 


που προκαλεί ρύπανση ή μόλυνση στο φυσικό περιβάλλον 
(γη, αέρα, ποτάμια, λίμνες, θάλασσες κ,λπ.). Στον έλεγχο 
υπόκέινται και οι εστίες καύσης πάσης φύσεως κτιρίων 
(οικίες, ξενοδοχεία,, καταστήματα, Νοσοκομεία, βιοτε¬ 
χνίες κ.λπ.) ως και η ηχορύπανση. Ο έλεγχος για την μό¬ 
λυνση του περιβάλλοντος από κάθε είδους δραστηριό¬ 
τητα περιλαμβάνει και την ρύπανση από οσμές, από εγκα¬ 
τάλειψη στερεών, αποβλήτων, σε δημόσιους ή ιδιωτικούς 
χώρους, στις παρυφές της πόλης, σε ρέματα, ή σε σημεία 
έξω από το χώρο απόρριψης των δημοτικών απορριμά- 
των. 

Τ ον έλεγχο αποχέτευσης: Γ ια τον έλεγχο της αποχέτευ¬ 
σης η ειδική υπηρεσία επιλαμβάνεται για την παρεμπόδιση 
επιχωμάτωσης ή δόμησης της φυσικής ροής των χειμά- 
ρων, τον έλεγχο των νερών που χύνονται στους χειμάρ- 
ρους να μην περιέχουν λύμματα βιομηχανιών, βιοτεχνιών, 
επιχειρήσεων ή οικιών, τον έλεγχο για παράνομες συνδέ¬ 
σεις ακινήτων με υδροφόρους αγωγούς των ακάθαρτων ή 
βρόχινων νερών ως και παράνομες επεκτάσεις των αγω¬ 
γών αυτών. Γ ια τον έλεγχο αυτό το προσωπικό της ειδικής 
υπηρεσίας δικαιούται να εισέρχεται σε αυλές σύμφωνα με 
τις ισχύουσες διατάξεις. 

Προστασία του υπόγειου υδάτινου δυναμικού: Για τον 
έλεγχο και την προστασία του υπόγειου υδάτινου δυναμι¬ 
κού οι αρμοδιότητες της ειδικής υπηρεσίας εκτείνονται 
για την πρόληψη παράνομου ανοίγματος πηγαδιών, εκτέ¬ 
λεση γεωτρήσεων, τον έλεγχο της υπεράντλησης που δη¬ 
μιουργεί κινδύνους ελάττωσης και εξάντλησης του υπό¬ 
γειου υδατικού δυναμικού, τον έλεγχο της παράνομης πώ¬ 
λησης, διάθεσης, μεταφοράς ή αλλαγής χρήσεως του την 
προστασία από την ρύπανση και μόλυνση τόσο των υπό¬ 
γειων όσο και των επιφανειακών νερών. 

Καθήκοντα - Υποχρεώσεις: Γ ια την εκτέλεση των καθη¬ 
κόντων του το προσωπικό της ειδικής Υπηρεσίας του Δή¬ 
μου, υποχρεούται να ελέγχει τα στοιχεία ταυτότητας των 
παραβατών, ζητώντας το δελτίο αστυνομικής ταυτότητας 
ή και κάθε άλλο έγγραφο αποδεικτικό στοιχείο ταυτότη¬ 
τας των παραβατών ή κάθε άλλο έγγραφο αποδεικτικό 
στοιχείο (διαβατήριο, άδεια οδήγησης κ.λπ.). Γ ια τη παρά¬ 
βαση εκτός από εκείνες που αναφέρονται στο άρθρο 1 
παρ. 2 και 3 του Π.Δ. 434/1982, θα συντάσσεται έκθεση 
σε δύο αντίτυπα, που θα κατατίθενται στο Δήμο το αργό¬ 
τερο την επομένη εργάσιμη ημέρα από την διαπίσ»ση 
της παράβασης. Ο Δήμος θα στέλνει το επνα αντίτυπο της 
έκθεσης στην αρχή που είναι αρμόδια για την άσκηση της 
ποινικής δίωξης, ή για τη νεπιβολή διοικητικής κύρωσης 
μέσα σε πέντε ημέρες από της πρωτοκόλλησης της έκθε¬ 
σης- 

Το προσωπικό της ειδικής υπηρεσίας του Δήμου υπο- 
χρεοϋται να συνεργάζεται με τις αντίστοιχες Υπηρεσίες 
της Αστυνομίας, των Υπηρεσιών Υπουργείου Κοινωνικών 
Υπηρεσιών, Χορωταξίας Περιβάλλοντος και Δημοσίων 
Έργων, Γεωργίας κ.λπ: για τον καθορισμό κοινού προ¬ 
γράμματος αντιμετώπισης των παραβάσεων. 

Επίσης το προσωπικό της Ειδικής Υπηρεσίας υποχρε- 
ούται να παρακολουθεί επιμορφωτικά σεμινάρια τα οποία 
θα οργανώνονται από την Τοπική Ένωση Δήμων και Κοι¬ 
νοτήτων του Νομού καθώς να παρακολουθεί τέτοια σεμι¬ 
νάρια που θα οργανώνουν αρμόδιες δημόσιες υπηρεσίες 
και που θα αφορούν θέματα της αρμοδιότητάς τους: 

Ακόμα το προσωπικό αυτό υποχρεούται να διακινείται 
με τα διατιθέμενα υπηρεσιακά μέσα. 

Ειδική στολή, το διακριτικό σήμα και ο τύπος της ειδικής 
ταυτότητας του προσωπικού της υπηρεσίας αυτής είναι 

εκείνα που ορίζονται κάθε φορά από τους νόμους και τις 
σχετικές Υπουργικές αποφάσεις. 

ΠΡΟΣΩΠΙΚΟ: Οκτώ (8) υπάλληλοι του κλάδου ΔΕ23 Ει¬ 
δική Υπηρεσία (Δημοτική Αστυνομία). 

ΑΡΘΡΟ 9 

ΠΡΟΣΟΝΤΑ ΔΙΟΡΙΣΜΟΥ 

Οι απαιτούμενοι τίτλοι σπουδών για τον διορισμό στον 
εισαγωγικό βαθμό, ή ένταξη κατά τις κείμενες διατάξεις, 
ορίζονται κατά κλάδο ως παρακάτω: 

α) Για τον κλάδο ΠΕΙ: Πτυχίο ή δίπλωμα νομικής ή πολι¬ 
τικών ή οικονομικών επιστημών ή σχολής δημόσιας διοίκη¬ 
σης ΑΕΙ ή κοινωνιολογίας ή διοίκησης επιχειρήσεων της 
ημεδαπής ή πτυχίο ή δίπλωμα ΑΣΟΕΕ ή ΠΑΣΠΕ η ανώτα¬ 
των βιομηχανικών σχολών της ημεδαπής ή ισότιμο, αντί¬ 
στοιχης ειδικότητας, σχολών της ημεδαπής ή αλλοδα¬ 
πής. 

β) Γ ια τους κλάδους ΠΕ3, ΠΕ4: Το ομώνυμο, κατά περί¬ 
πτωση πτυχίο ή δίπλωμα Α.Ε.Ι. της ημεδαπής ή.ισότιμο 
αντίστοιχης ειδικότητας σχολών της αλλοδαπής. 

γ) Γ ια τους κλάδους ΤΕ4, ΤΕ5: Το ομώνυμο ή αντίστοιχο 
κατά ειδικότητα, πτυχίο, ή δίπλωμα της σχολής Τεχνολογι¬ 
κών Εφαρμογών Τ.Ε.Ι. της ημεδαπής ή ισοτίμων σχολών 
ήμεδαπής'ή αλλοδαπής ή ΚΑΤΕΕ, ή ισοτίμων σχολών της 
ημεδαπής ή αλλοδαπής. 

δ) Γ ια τον κλάδο ΤΕ19: Πτυχίο ή δίπλωμα Τ.Ε.Ι. της ημ- 
δαπής ή ισότιμο τίτλο σπουδών της αλλοδαπής και τίτλο ή 
πιστοποιητικό Τ.Ε.Ι. σε θέματα αντίστοιχης, κατά περί¬ 
πτωσή, ειδικότητας 50ΡΤ νΥΑΡΕ ή ΗΑΗΟ ννΑΒΕ. 

Σε περίπτωση που δεν είναι δυνατή η κάλυψη των θέ¬ 
σεων από υποψήφιους με τίτλο ή πιστοποιητικό σπουδών 
Α.Ε.Ι. ή Τ.Ε.Ι. επιτρέπεται ο διορισμός με σχετική, κατά 
περίπτωση ειδικότητας εμπειρία. 

ε) Για τους κλάδους ΔΕΙ, ΔΕ2, ΔΕΙ 5: Απολυτήριος τί¬ 
τλος Λυκείου ή 6ου Γυμνασίου, ή ισοτίμου σχολείο. 

στ) Γ ια τους Κλάδους ΔΕ24, ΔΕ27, ΔΕ28, ΔΕ29, ΔΕ30, 
ΔΕ35, ΔΕ38: Ο ομώνυμος ή αντίστοιχος ή συναφής κατά 
ειδικότητα απολυτήριος τίτλος Τεχνικού - Επαγγελματι¬ 
κού Λυκείου ή Τεχνικής Επαγγελματικής Σχολής Δευτε¬ 
ροβάθμιας εκπαίδευσης ή σχολής μαθητείας του ΟΑΕΔ 
του Ν. 1346/1983 ή άλλης ισότιμης σχολικής μονάδας της 
ημεδαπής ή αλλοδαπής. 

ζ) Γ ια τον Κλάδο ΔΕ23: Αυτά που αναφέρονται στα Π.Δ. 
434/1982 και 592/84. «Συμπλήρωση του Π.Δ. 434/ 
1982». Καθορισμός αρμοδιοτήτων, καθηκόντων προσό¬ 
ντων δικαιωμάτων και υποχρεώσεων του Προσωπικού της 
Ειδικής Υπηρεσίας Δήμων και Κοινοτήτων του άρθρου 24 
παρ. 2 του Ν. 1065/1980. 

η) Γ ια τους Κλάδους ΥΕ1, ΥΕ16: Ο απολυτήριος τίτλος 
υποχρεωτικής εκπαίδευσης (δηλ. απολυτήριο τριταξίου 
γυμνασίου ή για υποψήφιους που έχουν αποφοιτήσει μέ¬ 
χρι το 1980, απολυτήριο Δημοτικού Σχολείου) ή απολυτή¬ 
ριο κατώτερης τεχνικής σχολής του Ν.Δ. 580/1970. 

ΑΡΘΡΟ 10 

Οι διατάξεις του παρόντος Ο.Ε.Υ. δεν αναφέρονται σε 
διάρθρωση και λειτουργία Γ ραφείου Υδρεύσεως καθόσον 
από ί .1.89 συνεστήθη και λειτουργεί ΔΗΜΟΤΙΚΗ ΕΠΙ¬ 
ΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΔΗΜΟΥ ΑΡ¬ 
ΓΟΥΣ (Ν. 1069/88) και το προσωπικό του Δήμου αυτής 
της υπηρεσίας ήδη έχει αποσπασθεί στην Δ.Ε.Υ.Α.ΑΡ. 
(άρθρο 66 Ν. 1416/84 με απόφαση του Δημάρχου οι δε 
θέσεις που κατέχουν οι υπάλληλοι υδρεύσεως είναι ΠΡΟ¬ 
ΣΩΡΙΝΕΣ ΠΡΟΣΩΠΟΠΑΓΕΙΣ (τακτοποίηση σύμφωνα με 


το Ν. 1476/84 και με το άρθρο 25 του Ν. 1735/87) και 
ΚΑΤΑΡΓΟΥΝΤΑΙ με οποιονδήποτε τρόπο κενωθούν. 

ΑΡΘΡΟ 11 

Τα θέματα που αφορούν στους διορισμούς, στα καθή¬ 
κοντα, στους περιορισμούς, στην αστική ευθύνη, στα δι¬ 
καιώματα, στις μεταβολές υπηρεσιακής κατάστασης, στο 
πειθαρχικό δίκαιο και στην λύση της υπαλληλικής ή εργα¬ 
σιακής σχέσης, του τακτικού και του με σχέση εργασίας 
ιδιωτικού δικαίου προσωπικού που υπάγεται στις διατάξεις 
του οργανισμού αυτού, διέπονται από την εκάστοτε ισχύ- 
ουσα νομοθεσία «περί καταστάσεως προσωπικού των 
Ο.Τ.Α.». 

ΑΡΘΡΟ 12 

Η ισχύς του παρόντος οργανισμού αρχίζει από τη δημο¬ 
σίευσή του στην Εφημερίδα της Κυβερνήσεως. 

ΑΡΘΡΟ 13 

Από τις διατάξεις της παραπάνω απόφασης του Δ.Σ. 
Αργους προκαλείται δαπάνη σε βάρος του προϋπολογι¬ 
σμού του δήμου ύψους 40.000.000 δρχ. περίπου για το 
τρέχον έτος και 45.000.000 δρχ. περίπου για καθένα από 
τα επόμενα οικονομικά έτη. 

Γ ια την ανωτέρω δαπάνη έχει εγγραφεί πίστωση στον 
προϋπολογισμό του δήμου τρέχοντος ύψους 18.000.000 
δρχ. στον Κ.Α. 05.111.1, 17.000.000 δρχ. στον Κ.Α. 
051.5 και 5.000.000 στον Κ.Α. 75.111.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 12 Απριλίου 1993 

Με εντολή Νομάρχου 
Ο Διευθυντής 
ΣΩΤ. ΔΙΟΝ. ΣΙΓΟΥΡΟΣ 

-♦- 

Αριθ. Ε.Κ. 186 (2) 

Αντικατάσταση μέλους του Δ.Σ. της «ΑΒΑΞ ΧΡΗΜΑΤΙ¬ 
ΣΤΗΡΙΑΚΗ Α.Ε.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 144ης/6.4.1993 συνεδρίασης 
της Επιτροπής Κεφαλαιαγοράς) 

Αφού έλαβε υπόψη: 

1. Το Ν. 1806/88 για την «Τροποποίηση της Νομοθε¬ 
σίας για τα Χρηματιστήρια και άλλες διατάξεις». 

2. ΤοΝ. 1969/91 «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγιάνσεως της Κεφαλαιαγοράς και άλλες διατάξεις». 

3. Την απόφαση της 71ης/27.2.1991 συνεδρίασης της 
Επιτροπής Κεφαλαιαγοράς/θέμα 8ο για ίδρυση της ΑΒΑΧ 
ΑΧΕ. 

4. Τα πρακτικά της 23ης συνεδρίασης του Δ.Σ. της 
Εταιρίας. 

5. Την από 5.4.1993 αίτηση της Εταιρίας. 

6. Την εισήγηση της Αντ. Τζαρτζάνου, αποφασίζει ομό¬ 
φωνα: 

Εγκρίνει τον διορισμό του Νικολάου Κατσόμαλου ως μέ¬ 
λος του Δ.Σ. της εταιρίας «ΑΒΑΞ ΧΡΗΜΑΤΙΣΤΗΡΙΑΚΗ 
ΑΕ» σε αντικατάσταση του παραιτηθέντος Νικολάου Βαρ¬ 
νάβα. 

Το Δ.Σ. της Εταιρίας διαμορφούται ως εξής: 

1. Αθανάσιος Σκούρας, 

2. Θεόδωρος Λειβαδίτης, 

3. Ιων Κουφοπαντελής, 

4. Νικόλαος Κατσόμαλος, 

5. Πύρρος Πουλής. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 


Αριθ. ε:κ. 178 (3) 

Τροποποίηση του Καταστατικού της Εταιρείας «ΚΕΡ¬ 
ΔΩΟΣ ΕΡΜΗΣ ΑΧΕ», αλλαγή επωνυμίας σε «ΚΕΡ¬ 
ΔΩΟΣ ΕΡΜΗΣ» ΧΡΗΜΑΤΙΣΤΗΡΙΑΚΗ ΑΝΩΝΥΜΟΣ 
ΕΤΑΙΡΕΙΑ και αύξηση του μετοχικού της κεφαλαίου. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 144ης/6.4.1993 συνεδρίασης 
της Επιτροπής Κεφαλαιαγοράς) 

Αφού έλαβε υπόψη: 

1. Το Ν. 1969/91 «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγιάνσεως της Κεφαλαιαγοράς και άλλες διατάξεις». 

2. Το Ν. 1806/88 για την «Τροποποίηση της Νομοθε¬ 
σίας για τα Χρηματιστήρια και άλλες διατάξεις». 

3. Την με αρ. πρ. Ε.Κ. 58/9.10.89/θέμα 5ο απόφαση 
της Επιτροπής Κεφαλαιαγοράς για την ίδρυση της «ΚΕΡ¬ 
ΔΩΟΣ ΕΡΜΗΣ ΑΧΕ». 

4. Τα πρακτικά της 3ης Έκτακτης Γενικής Συνέλευσης 
22.3.93 των μετόχων της «ΚΕΡΔΩΟΣ ΕΡΜΗΣ ΑΧΕ». 

5. Την από 2.4.1993 αίτηση της Εταιρείας. 

6. Την εισήγηση της Αντ. Τζαρτζάνου, αποφασίζει ομό¬ 
φωνα: 

Εγκρίνει την τροποποίηση των κατωτέρω άρθρων του 
καταστατικού της Εταιρείας «ΚΕΡΔΩΟΣ ΕΡΜΗΣ ΑΝΩΝΥ¬ 
ΜΟΣ ΧΡΗΜΑΤΙΣΤΗΡΙΑΚΗ ΕΤΑΙΡΕΙΑ» ως εξής: 

1. Τροποποίηση του άρθρου 5 που αφορά την αύξηση 
του μετοχικού κεφαλαίου σε είκοσι πέντε εκατομμύρια 
(25.000.000) δρχ. σε μετρητά με την έκδοση δύο χιλιάδων 
πεντακοσίων (2.500) νέων ονομαστικών μετοχών ονομα¬ 
στικής αξίας δέκα χιλιάδες (10.000) δρχ. εκάστη, αναλη- 
φθείσες από την Σ. Σιαφάκα. 

Με την ανωτέρω αύξηση το μετοχικό κεφάλαιο της 
Εταιρείας ανέρχεται σε 100.000.000 δρχ. 

Η μετοχική σύνδεση της Εταιρείας διαμορφούται ως 
εξής: 

Σοφία Σιαφάκα, 73,5% (7375 μετοχές) 

Ελένη Σιαφάκα, 18,75% (1875 μετοχές) 

Δημήτριος Καραλής, 3,75% (375 μετοχές) 

Ελένη Μακρή, 3,75% (375 μετοχές) 

2. τροποποίηση του άρθρου 1 που αφορά την αλλαγή 
της επωνυμίας από «ΚΕΡΔΩΟΣ ΕΡΜΗΣ ΑΝΩΝΥΜΟΣ 
ΧΡΗΜΑΤΙΣΤΗΡΙΑΚΗ ΕΤΑΙΡΕΙΑ» σε «ΚΕΡΔΩΟΣ ΕΡΜΗΣ» 
ΧΡΗΜΑΤΙΣΤΗΡΙΑΚΗ ΑΝΩΝΥΜΟΣ ΕΤΑΙΡΕΙΑ. 

3. Τροποποίηση του άρθρου 3 που αφορά την παρά¬ 
ταση της διάρκειας της εταιρείας σε 99 έτη. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


Αριθ. Ε.Κ. 176 (4) 

Μεταβίβαση μετοχών της «ΑΛΚΗ ΑΧΕ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της ΐ44ης/6.4.1993 συνεδρίασης 
της Επιτροπής Κεφαλαιαγοράς) 


Αφού έλαβε υπόψη: 

1. Το Ν. 1806/88 για την «Τροποποίηση της Νομοθε¬ 
σίας για τα Χρηματιστήρια και άλλες διατάξεις». 

2. Το Ν. 1969/91 «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγιάνσεως της Κεφαλαιαγοράς και άλλες διατάξεις». 

3. Την απόφαση της 31 ης/30.1.1990 συνεδρίασης της 
Επιτροπής Κεφαλαιαγοράς/θέμα 1 ο περί της ίδρυσης της 
«ΑΛΚΗ ΑΧΕ». 

4. Την από 31.3.1993 αίτηση της Εταιρείας. 

5. Την εισήγηση του Γεωργ. Καλλία, αποφασίζει ομό¬ 
φωνα: 

Παρέχει την άδειά της για την μεταβίβαση 1500 (7,5%) 
μετοχών της Εταιρείας «ΑΛΚΗ ΧΡΗΜΑΤΙΣΤΗΡΙΑΚΗ Α.Ε.» 
από τον Γεώργιο Καπερώνη προς τους Σπυρίδωνα Κοτζά- 
μπαση και Γεώργιο Κοτζάμπαση από 750 μετοχές στον 
καθένα. 


Η μετοχική σύνθεση της Εταιρείας 
εξής: 

1. Κοτζάμπασης Σπυρίδων 

2. Κοτζάμπασης Γεώργιος 

3. Κοτζάμπαση Άννα-Σταυροϋλα 

4. Ζαμκίνος Αλέξανδρος 

5. Γαβριηλίδης Θεόδωρος 

6. Γ αβριηλίδης Αναστάσιος 

7. Κυριακόπουλος Ιωάννης 

8. Τεζαψίδης Λεωνίδας 

9. Βαρδάκη Μαρία 

10. Βαρδάκης Εμμανουήλ 

11. Σπινθάκης Ευάγγελος 


διαμορφούται ως 


7.250 

7.250 

2.000 

1.000 

200 

200 

600 

400 

400 

400 

300 


μετοχές 

μετοχές 

μετοχές 

μετοχές 

μετοχές 

μετοχές 

μετοχές 

μετοχές 

μετοχές 

μετοχές 

μετοχές 


ΣΥΝΟΛΟ 20.00(λ μετοχές 

Η παρούσα να δημοσιευθεί στην Εφημερίδα της Κυβερ- 
νήσεως. 


Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ - 


■-♦- 

Αριθ. Ε.Κ. 172 (5) 

Αύξηση μελών Δ.Σ. της Εταιρίας «ΕΜΠΟΡΙΚΗ ΕΠΕΝΔΥ¬ 
ΤΙΚΗ Α.Ε.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 144ης/6.4.1993 συνεδρίασης 
της Επιτροπής Κεφαλαιαγοράς) 

Αφού έλαβε υπόψη: 

1. Το Ν. 1969/91 «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγιάνσεως της Κεφαλαιαγοράς και άλλες διατάξεις». 

2. Την απόφαση της 98ης/4.2.1992/θέμα Ιο της Επι¬ 
τροπής Κεφαλαιαγοράς για τη σύσταση της «Α.Ε.Ε.Χ. 
ΕΜΠΟΡΙΚΗ ΕΠΕΝΔΥΤΙΚΗ». ’ 

3. Τα Πρακτικά της 19.1.93 έκτακτης Γ.Σ. της Εταιρίας. 

4. Την από 30.3.1992 αίτηση της Εταιρίας. 

5. Την εισήγηση του Γεωργ. Καλλία, αποφασίζει ομό¬ 
φωνα: 

Εγκρίνει τον ορισμό των Ευάγγελου Μαδέλλα και Διονυ- 

σίας Παπαδάκη ως νέων μελών του Δ.Σ. της Εταιρίας 
«ΕΜΠΟΡΙΚΗ ΕΠΕΝΔΥΤΙΚΗ Α.Ε.». 

ΤΟ Δ.Σ. της Εταιρίας θα διαμορφωθεί ως εξής: < 

1. Αναστάσιος Γρυλλάκης 

2. Παύλος Καρβελλάς 

3. Μαρία Σαρρή 

4. Ευάγγελος Μαδέλας 

5. Διονυσία Παπαδάκη 

6. Αθανάσιος Σταματιάδης 

7. Άγγελος Φιλιππίδης" 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

Αριθ. Ε.Κ. 161 (6) 

Αντικατάσταση μελών του Δ.Σ. της «ΕΟΟΝ ΑΧΕ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 142ης/23.3.1993 συνεδρίασης 
της Επιτροπής Κεφαλαιαγοράς) 

Αφού έλαβε υπόψη: 

1. Το Ν. 1806/88 για την «Τροποποίηση της Νομοθε¬ 
σίας για τα Χρηματιστήρια και άλλες διατάξεις». 

2. Το Ν. 1969/91 «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγιάνσεως της Κεφαλαιαγοράς και άλλες διατάξεις». 

3. Την απόφαση της 58ης/9.10.1990 συνεδρίασης της 
Επιτροπής Κεφαλαιαγοράς περί της σύστασης της «ΕΟΟΝ 
ΑΧΕ». 

4. Την από 18.3.1993 αίτηση της Εταιρείας (με τα πρα¬ 
κτικά της Γ ενικής Συνέλευσης των μετόχων της Εταιρείας 
από 31.12.1992). 

5. Την εισήγηση της Αντ. Τζαρτζάνου, αποφασίζει ομό¬ 
φωνα: 

Εγκρίνει την αντικατάσταση των παραιτηθέντων μελών 
του Δ.Σ. της Εταιρείας «ΕΟΟΝ ΑΧΕ» Δημητρίου Οικονο- 
μίδη, Κωνσταντίνου Δημητρίου, Νικολάου Γεωργακέλου, 
Αντωνίού Γραφανάκη από τους Αλέξανδρο Κανελλό- 
πουλο, Αλέξανδρο Οικονομίδη, Βασιλική Σαμπάνη και Αι¬ 
κατερίνη Κλιάφα. Το Δ.Σ. της Εταιρείας διαμορφώνεται 
ως εξής: 

Αθανάσιος Δερπανόπουλος, Αθανάσιος Κουσαθανάς, 
Αλέξανδρος Κανελλόπουλος, Αλέξανδρος Οικονομίδης, 


Εμμανουήλ Κασιμάτης, Αικατερίνη Κλιάφα και Βασιλική 
Σαμπάνη. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦-— ' ■ 

Αριθ. Ε.Κ. 95 (7) 

Εκλογή νέου μέλους του Δ.Σ. της Εταιρίας «ΕΠΕΝΔΥΣΗ 
Α.Χ.Ε.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 144ης/6.4.1993 συνεδρίασης 
της Επιτροπής Κεφαλαιαγοράς) 

Αφού έλαβε υπόψη: 

1. Το Ν. 1806/88 για την «Τροποποίηση της Νομοθε¬ 
σίας για τα Χρηματιστήρια και άλλες διατάξεις». 

2. Το Ν. 1969/91 «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγιάνσεως της Κεφαλαιαγοράς και άλλες διατάξεις». 

3. Την απόφαση της 65ης/9.1.1991 συνεδρίασης της 
Επιτροπής Κεφαλαιαγοράς περί της σύστασης της 
«ΕΠΕΝΔΥΣΗ Α.Χ.Ε.». 

4. Τα πρακτικά της 24ης/5.10.92 συνεδρίασης του Δ.Σ. 
της Εταιρίας. 

5. Την από 9.2.93 αίτηση της Εταιρίας. 

6. Την εισήγηση του Γεωργ. Καλλία, αποφασίζει ομό¬ 
φωνα: 

Εγκρίνει τον διορισμό της Μαρίας Τσαμπαρλή ως νέο 
μέλος του Δ.Σ. της εταιρίας «ΕΠΕΝΔΥΣΗ ΧΡΗΜΑΤΙΣΤΗ¬ 
ΡΙΑΚΗ ΑΝΩΝΥΜΗ ΕΤΑΙΡΕΙΑ». 

Το Δ.Σ. της Εταιρίας θα διαμορφωθεί ως εξής: 

1. Διονύσιος Ρέντζης 

2. Νικήτας Ποθουλάκης 

3. Γεώργιος Δουβαράς 

4. Ιωάννης Δημόπουλος 

5. Μαρία Τσαμπαρλή. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



